اوروپا بیرلیگی ایله مذاکیره‌لرده 33ونجو فصیل بو گون آچیلیر.
"فینانس و بوتجه‌سل مادّه‌لر" باش‌لیق‌لی فصیل، عضولوکله بیرلیکده اوروپا بیرلیگی بودجه‌سینه تامین ائدیله‌جک فوندلار اوچون لازیم‌لی مالی قایناق‌لارا باغلی قایدا‌لاری ایچه‌ریر.
بو فصیلله بیرلیکده، اوروپا بیرلیگی عضولوک پروسه‌سینده 6 آی ایچری‌سینده 2 فصیل آچیلمیش اولا‌جاق.
ان سون دسامبر آییندا "اقتصادی و پول سیاست‌لر" موضوعلارینی ایچه‌رن 17-جی فصیل آچیلمیشدی.
بو چرچیوه‌ده آچیلا‌جاق 33ونجو فصیل، تورکیه‌نین تام عضولوک مذاکیره‌لرینده آچیلان 16-جی فصیل اولا‌جاق.
33ونجو فصیل، بلژیک‌ین پایتختی بروکسل‌ده کئچیریله‌جک حکومتلرآراسی کونفرانسدا اله آلینا‌جاق.
کونفرانسا تورکیه‌دن خاریجی ایشلر ناظیری مولوت چاووش اوغلو، اوروپا بیرلیگی ناظیری و باش مذاکیره‌چی عمر چلیک و مالیه ناظیری ناجی آغبال قاتیلا‌جاق.
کونفرانس، تورکیه ایله اوروپا بیرلیگی آراسین‌داکی ویزا معافیتی موضوعسونون یئنی‌دن اله آلینا‌جاق اولماسی باخیمین‌دان دا اهمیت داشیییر.
